Nire nebak bizia eman zuen Sauron ehizatzen.
Bere betebeharra, nirea da orain.
Galadriel komandantea.
Konpainia honek lurraren mugaraino jarraitu zaitu.
Urteak dira orko bat azkenekoz ikusi zenetik.
Marka honek Sauronek ihes egin zuela frogatzen du.
Baina non dago?
Alde egin du.
Orduan zergatik ez da hemendik joan?
Heroiek betirako Erresuma Bedeinkatuan bizitzeko eskubidea izango dute.
Nahikoa borrokatu duzu, Galadriel.
Gorde zure ezpata.
Ezpatarik gabe, zer naiz?
Ezagutzen al duzu Celebrimbor jaunaren lana?
Elfo errementari bikainena da, jakina.
Zertan dabil hori hemen?
Gaixotasunen bat du.
-Non bazkatu da? -Sortalderantz joan zen duela gutxi.
Noraino?
Hordern...
Ez al duzu inoiz pentsatu harago zer ote dagoen?
Gure mugetatik harago.
Inor ez da bidetik irteten, ez bakarrik ibiltzen.
Zeruak bitxi daude.
ERAZTUNEN JAUNA: BOTEREAREN ERAZTUNAK
-Nori! -Mitxoleta!
Gurpilak orgatik irten zaizkizu ala? Urrundu zaitez!
Ez zenuke isilean hurbildu behar.
Ez zenuke hemen egon...
Ez dago bero.
Ados. Ez dago bero.
Horrela izan arren, erraldoi bat dago hor bertan.
Aurpegi hori jartzen ari da. Aurpegi hori ez, Nori...
Nori!
Nori, ez!
Nori, ez! Hilda dago! Mesedez!
Ez! Ez! Arren!
Ez!
Zer...
Amak akabatu egingo zaitu.
Ez diozu kontatuko. Ezta nik ere. Azkar.
Ezin dugu hemen utzi, otsoek jango dute.
-Eta? -Ez da gure izaera.
Ez da zure izaera.
Ezin dut bakarrik eraman. Lagunduko didazu ala ez?
-Ez! -Mitxoleta!
Nola eramango dugu guk erraldoi bat?
Izar iheskor bat izango zen.
Handia.
Zenbat seinale behar dituzu?
Uste dut kanpamentua berehala desegin behar dugula.
Eta Uztaren jaia?
Ez gaitezen behar baino lehen mugitu.
Ziurrenik, kanpamentuan seguruago gaude kanpoan baino.
Baina argi ibili, zuok biok.
-Malbak arrazoi du. -Bai.
Honek ez du itxura onik.
Orain, zoazte. Segi.
-Ondo da... -Segi. Bizkor.
Begira ezazu. Izugarri handia da.
-Ez ote da... -Ez da troll bat!
Ados, oinjakintsu hori. Zer da, orduan?
Beharbada erraldoi bat da.
Gizaki bat?
Bai zera. Bereak egingo zuen.
Elfoa, agian?
Belarri okerrak. Eta ez da ederra.
Elfoak ez dira zerutik erortzen.
Inor ez. Nik dakidala.
Bera bai.
-Ari al zara tiratzen? -Horixe baietz!
Ba tiratu gehiago!
Hau zentzugabekeria. Ez da organ kabitzen.
Gau baterako baino ez da.
Goizean, janari apur bat prestatu eta bideari ekiten utziko diogu.
-Zer bide baina? -Hori biharko arazoa da.
-Hau ez da abentura bat. -Zertara dator hori?
-Nik ez nuen hau nahi. -Ba ez duzu alde egin.
-Ezin dudalako. -Ez zarelako gai!
Ezezagun hau ez da gizakia, edo elfoa,
edo hegala apurtu duen arrano bat.
-Hori behin gertatu zen. -Beste zerbait da.
Agian arriskutsua da.
Malba eta bere ahizpak dirudizu.
Ez haiek soilik.
Norbaitek lagundu diogula jakinez gero,
hurrengo hiru urtaroetan zerbait gertatzen bada,
guri leporatuko digute.
Zerua lainotuta badago, gurpil bat trabatzen bada...
-Ene ahuntza! -Azkar, talka egingo du!
Orain axola dizu ala?
Ez! Orga, ez da nirea!
Zergatik egiten duzu hau?
Nire erantzukizuna da.
-Guztion ardura duzula uste duzu. -Ez.
Hau desberdina da.
Edozein tokitan lur hartu zezakeen, baina hemen dago.
Badakit arraroa dela, baina, nolabait, badakit garrantzitsua dela.
Hau gertatzeko arrazoi bat balego bezala.
Bera topatu behar banu bezala. Neuk.
Ezin dut alde egin. Ez ondo dagoela jakin arte.
Zuk ahal duzu?
Ados. Ez diot inori esango.
Eskerrik asko.
Zer demontre jaten du erraldoi batek?
Espero dut iletsuak ez izatea.
Sekretuak gordetzeko gai ez direnak soilik.
Lurra pitzaduraz beteta dago. Lurrikara batean bezala.
Gorpurik ez.
Zauriturik ez.
Ihes egin dute agian.
Agian.
Hau Ciaranen etxea zen.
Eta... Hana, haren emaztea.
Hau ez du lurrikara batek eragin. Norbaitek egina da.
Zerbaitek.
Ez dira gizakiak izan.
Zoaz. Ohartarazi zure jendea.
Ez zatoz nirekin?
Pasabidea jarraitu behar dut.
-Ez dakizu behean zer dagoen. -Horregatik jaitsi behar dut.
EREGION ELFO ERREMENTARIEN ERRESUMA
Fëanorren mailua.
Silmarilak landu zituen tresna.
Valinorreko argia gordetzen duten bitxiak.
Harrigarria da, ezta?
Objektu bakar bat, gai da edertasuna, eta aldi berean...
Oinazea sortzeko.
Egiazko sorkuntzak, sakrifizioa dakar.
Diotenez, Morgothentzat Silmarilak hain ziren ederrak,
ezen lapurtu ostean, aste ugari
eman zituen geldi, haien sakontasunari begira.
Baina bere malko bat bitxien gainera erori
eta bere buruaren isla makurra ikusi zuenean,
bere gogoeta eten zen.
Ordutik...
Haien argiari baino ez dio begiratzen.
Fëanorren lana, Etsai Handia bera hunkitzeko gai izan zen ia.
Zer lortu du nire lanak, ordea?
Nire bihotza hunkitu du, jauna.
Eta beste elfo askorena.
Baina askoz gehiago egin gura dut.
Aspaldi, gure arrazak gerra ekarri zuen.
Dena edertasunez bete nahi dut.
Bitxi-lan hutsaletik harago, zinez boteretsua den zerbait diseinatu.
Zer egin nahi duzu?
"Zer" Zerumugan urrun ageri den distira besterik ez da.
Eregionera etorri zara, "nola" lortu jakiten laguntzeko.
Dorre bat?
Inoiz sortu den burdinolarik indartsuena eusteko modukoa.
Sugarrak, dragoien mihian bezain beroak eta izarren argia
bezain puruak izango dira.
Eraikitzeko materialek Erdialdeko Lurraldea eraldatuko lukete.
Zein da zailtasuna?
Udaberrirako prest behar dut.
Jauna, horretarako...
Sekulako lantaldea elkartu behar dugu.
Badakit. Errege Handiak ezin dit eskuratu.
Zu bidali zaitu trukean.
Pentsatu al duzu kideak bilatzea gure arrazaren mugetatik harago?
Askoz harago?
EREGION ELFO ERREMENTARIEN ERRESUMA
KHAZAD-DÛM NANOEN ERRESUMA
Nanoekin aliantza bat lortzea aroko lorpen diplomatikoa litzateke.
Durin printzea aspaldiko lagun ona dut.
Nire anaia balitz bezala.
Diotenez, nanoek zinez zabaldu dituzte azkenaldian haien ganberak.
Harkaitzak zizelkatzen dituzte,
adineko guraso bat zaintzen duenaren errespetu berarekin.
Aspalditik nabil haien lana ikusteko gogoz.
Ez nekien miresten zenituenik.
Gauzen misterioa ikus dezakeen oro miresten dut,
zerbaiten soiltasunean edertasuna sumatzeko
gai den oro...
Zure lagunak lantegietan sartzen utziko ote dit?
Durin ezagututa, are gehiago eskainiko dizu.
Beso zabalik jasoko zaitu,
tronpetak durundaka,
mahaia txerriki gazituz gainezka
eta Anduina betetzeko adina garagardorekin.
Zer nahi duzue?
Lindoneko Elrond naiz,
Celembriborrekin nator, Eregioneko jauna.
Durin printzearekin batzera gatoz.
Ez.
Barkatu.
Esan Durin jaunari, bere laguna, Elrond...
Jaso duzu haren erabakia, elfoa.
Tronpetak, ezta?
Ongi, lagun.
Sigin-tarâg errituaren babesa eskatzen dut.
Zer da erritu...
Eregionen elkartuko gara.
-Ziur zaude egiten ari zarenaz? -Celebrimbor jauna, fida zaitez.
Zure lanbidean maisua zara, lagun.
Eman egun batzuk nire lana egin dezadan.
Elmendé a...
-Khazad! -Dûm!
Bihotza pozten zait zu...
Elrond elfoak Sigin-tarâg errituaren babesa eskatu du.
Nanoen erresistentzia proba,
Aulëk berak sortua.
Behin gure mailuak altxatuta,
harri erraldoiak hautsiko ditugu, gutako batek gehiago ezin duen arte.
Elfoak galduz gero,
Nanoen lurraldetik kanporatua izango da.
Betiko!
Elfoak ulertzen al du?
Ulertzen du.
Sinesgaitza den arren, elfoak irabaziz gero...
Mesede bakar bat egingo diogu. Baina galtzen badu...
Kanporatua. Bai. Argi dago.
Has gaitezen.
Durin! Durin! Durin!
Zure txanda, elfoa.
Kaixo?
Itxoin! Itxoin, ni naiz!
Ni naiz! Gelditu!
Itxaron!
Bart neuk lagundu nizun. Ez nauzu gogoratzen?
Ez?
Ados.
Tratu bat egingo dugu.
Ez dizut minik emango.
Eta zuk ez didazu minik emango. Ados?
Tira, ondo hasi gara, ezta?
Orain, garrantzitsuena. Aitak beti dio:
"Heziera onik gabeko iletsu bat, gurpil karratu bat bezalakoa da".
Nori naiz.
Ni...
Ez, Nori ni naiz.
Zein da zure izena? Zu?
Ez duzu gogoratzen?
Kolpe ederra hartu zenuen.
Normala da burua nahasita izatea.
Behin arbola batetik erori
eta astebete pasa nuen marrubiei "marruhiru" deitzen.
Sinestezina, ezta? "Marruhiru"!
Janaria da.
Zure lurretan jaten da, ezta?
Jakina, Nori, a zelako galdera txoroa.
Ez... Ez da horrela...
Largo!
Zergatik ez duzu zuk laguntzen?
Laguntzen ari naiz, hari eskatuta.
Utzi berriketa eta lagundu.
Nori zen laguntzeko gogotsu zegoena.
Nori?
Nongoa zara, baina?
Non dago zure etxea? Non daude besteak?
Badakizu, zu bezalakoak?
Badago besterik?
Eta gora...
Tira, erraldoi.
Eman gogor, mutilak!
Zer da?
Mana...
Mapa antzerako bat?
Tira, mutilak!
Apur bat gehiago.
Mana...
Úrë...
Mana...
Úrë...
Puntu eta biribil sorta bat dirudi.
Ez dut ulertzen.
Mana!
Lagundu nahi dizut, baina...
Úrë!
Iletsu bat baino ez naiz!
Nori!
Laguna da!
Laguna. Besterik ez.
Nori.
Zure aita da.
Arana bezain morea.
Nori, ondo nago.
Belarrean irristatu naiz. Bihurritu bat da.
Ez duzu kezkatu...
-Ama... -Ez hasi.
Hemen egon behar nuen.
Hemen zaude orain, ezta?
Zoaz eta ekardazu ur hotza eta gatza.
Larria al da? Migratu ahalko du?
Bueno...
Ikusi duzu.
Ezin zuen hosto bat ere hankan paratu.
-Are gutxiago gurdi bat bultzatu. -Nahikoa da, Malba.
Hemen!
Zatoz. Hurbildu zaitez.
-Zertan ari zara? -Ez dut noraezean utziko.
Zure janaria emango diozu, ezta?
Patuaren mareak dira.
Jakina, nola ez.
Zurea gora doa, edo behera.
Ez baduzu ontzian onartzen, gure erruz hilko da.
Ez zeunden hain kezkatuta Dobleren heriotzagatik.
Ankerkeriak ez gaitu salbatuko.
Ez utzi igotzen.
Igo ezazue.
Ez.
Erantzunak lehenengo.
Zergatik zauden hemen?
Nire ontzitik banandu naiz.
Eraso bat?
Orduan, ez duzu ikusi?
Zer ikusi?
Zizarea.
Duela bi aste irten ginen...
-Dena esan behar al diogu? -Zergatik ez?
Arriskutsua iruditzen zaizu?
Itxurak engaina dezake.
Elfo bat da!
Ez nazazu ukitu, jauna.
Gezurtia.
-Salbatu gara! Begira! -Azkar!
Begira! Hemen!
Lagundu!
Arin, egin dezagun esku-argi bat.
Itxaron bela ikusi arte.
Kortsarioak daude. Bizirik larrutzea nahi duzue?
Ez da kortsario ontzi bat.
Gure ontzia da.
Zizarea!
Ez mugitu.
Elfoak erakarri du.
Badator!
Lagundu!
Nola duzu izena?
Galadriel.
Halbrand naiz.
Norantz joko dugu?
Bai!
Txakurrak zaunka egin arren,
ez da ilargia jaisteko gai.
Alde hemendik.
Agian jaun horrek ateratzen lagunduko dit?
Pozarren.
Apartekoa da. Ez nuen zure hiria horren aldatuta ikustea espero.
Hogei urte igaro dira eta.
Hogei besterik ez?
Zure sekretua kontatu behar didazu.
Sekretuak, geureak dira.
Iraindu al zaitut?
Erantzuteko, bide luzeagoa behar da.
Azalpenik gabe kanporatzea da zure aukera, beraz.
Zure alkandora joka dezakezu.
Baina nano-printze batek inoiz izan duen
aukera paregabeena xahutu aurretik,
nire proposamena entzun beharko zenuke.
Hor dago.
Zure bisitaren arrazoia. Zerbait nahi duzu.
Faltan nuen laguna bisitatzea.
Faltan? Ez zinen nire ezkontzara etorri.
Nire umeen jaiotza, bi ditut!
Ezin zara ustekabean nire mendira etorri eta beso-zabalik hartzea espero.
Ezin duzu baztertu duzuna eskatu.
Baztertu? Durin...
Hogei urte di-da batean doaz elfoentzat.
Baina bizi oso bat da niretzat.
Eta guztiz galdu duzu.
Zer duzu esateko orain...
"Lagun"?
Zorionak.
Emazteagatik, umeengatik.
Espero dut zure barkamena lortzea.
Eta zure familia osoari ere barkamena eskatu nahi diot.
Disari barkamena eskatu eta bazoaz.
Ez duzue elkar ezagutu behar.
Ez hasi iraganeko oroitzapenekin. Eta ez zara afaltzera inolaz geratuko.
Ulertu dut.
Aulërren bizarra! Ez!
Hau Elrond al da?
Baiezkoan nago, andre eder hori.
Durinek ez dit esan etorriko zinenik.
Durinek ez zekien.
Arduragabea izan naiz lehenago ez etorrita.
Hanka-sartze honengatik barkamen eske nator.
-Afaltzera geldituko zara. -Badoa.
-Ez doa. -Badoala!
Ez doa inora.
Aizue! Nire buruak lasai uzteko esan dizuet!
Ohean gelditzeko esan dizuet, kakanarruak.
Tira!
Gerda! Gamli! Goazen, mugi.
Zure etxean zaude.
Ez horixe.
Gamli, mesedez!
Nahikoa duzue zuek biok!
Leizeetako trollak eta estalagmita armiarmak!
Nola ezagutu zineten?
Ganbera berri batean durundi egiten nenbilen,
ziur nengoen zilar sedimentu itzel bat zegoela...
Durundi egiten? Ez dut hori inoiz entzun.
Harriei abesten diegu.
Mendiak pertsonak bezalakoak dira.
Zati txikiz osatutako istorio luze eta aldakorra dira.
Lurra eta mea, airea eta ura.
Ondo abestuz gero, zati bakoitzak abestia islatuko dizu bueltan,
bere istorioa kontatuz, ezkutuan dagoena erakutsiz,
non ustiatu, non tunelak egin, eta...
Non mendia ukigabe utzi.
Tradizio ederra da hori.
Zera... Tresnak ateratzen genbilela, taldea, tupustean, mutu geratu zen.
Orduan, gure printzea ikusi nuen.
Gu ikustera etorri zen.
Bere eremutik askoz beherago.
Jakin-mina zuela pentsatu nuen.
Hurrengo egunean ere bertan agertu zen arte.
Baita hurrengoan ere. Eta hurrengoan ere bai.
Beti izan da kuxkuxero samarra.
Asteak behar izan zituen gorteatzeko indarra biltzeko.
Bi aste, asko jota.
-Bost izan ziren. -Gezurtia.
Gezurra da!
Zu engainatzen saiatu arren,
ezagutu ginen unetik, txora-txora eginda zegoen.
Bikote ederra zarete.
Ezkontzara etorri bazina...
Nahikoa da.
Zure laguna hemen dago orain.
Ezin gara horregatik poztu?
Ez da gugatik etorri.
Bere erregeak bidali du zerbaiten bila.
Ez, nik nahi nuen Khazad-dûmera etorri.
Zure belarria besterik ez dut nahi.
Hortxe, horrela hasten da.
Eta konturatu orduko, alboratu egingo gaitu.
-Elfoak elfoen alde, ezta? -Hala da gure artean?
-Ez dakit! Zer diozu zuk? -Aulën bizarra!
Ezin duzue hau konpondu?
Zuhaitza landatu duzue.
Landatu, baita zaindu ere.
Gure hirugarren haurra balitz bezala.
Zer zuhaitz mota da zehazki?
Lindoneko gure Zuhaitz Handiaren kimua da.
Gure arrazaren indar eta bizitasunaren seinale.
Tontoa zela esan zioten
iluntasun honetan hazten saiatzeagatik.
Maitasuna dagoen tokian, ez du iluntzen.
Nola ez zen ba zuen etxean haziko?
Bazoaz jada?
Gehiegi luzatu naizela uste dut.
Mila esker, Disa, zure harreragatik.
Durin.
Zer arraio, eseri.
-Ez dut eragotzi nahi. -Esertzeko esan dizut.
Ziur zaude?
Ez. Eta haserre nago oraindik. Kontadazu zure erregeak
zer proposatu duen, nire aitari kontatzeko
edo zabor-zulora botatzeko.
Ez duzu zertan urrundu.
Pentsatzen nabil, zer-nolako gizonak
abandonatuko lituzkeen bere kideak hil daitezen.
Bizirauten dakien batek.
Zergatik gelditu jomuga argienean?
Jomuga bat zara, hala ere.
Ez dut uste seguru gaudenik lurrera iritsi arte.
Ez dut uste horren erraza izango denik.
Zuretzat, bederen.
Zure ontzitik "banandu"?
Benetan?
-Iheslari bat zara. -Iheslari bat dirudit?
Ez dirudizu gauzak halabeharrez gertatzen zaizkion norbait.
Beraz, ihes egin duzu.
Norantz edo nondik, ez dut oraindik erabaki.
Betebeharrak Erdialdeko Lurraldera narama.
Hori da jakin behar duzun bakarra.
-Elfo-lan garrantzitsuren bat. -Zer egin dizute elfoek zuri?
Gu al gara zu hemen egotearen errudunak?
Ez ziren elfoak izan etxean jazarri nindutenak.
Orkoak baizik.
Zure etxea. Non dago?
Zer axola du horrek?
Errautsi dute.
Zure mina ezagutzen dut.
Nire doluminak.
Galdu dituzunengatik.
Lepoko hori.
Zuen erregearen ikurra al da?
Ez dugu erregerik.
-Izango bazenute, non egongo zen erreinua? -Zergatik?
Eta berreskuratu dezakegula esaten badizut?
Armada falta zaizu.
Zergatik saihesten nauzu?
Zergatik zaude hemen?
Atseden hartu beharrean, oinazearen erruduna
bilatzea aukeratu dudalako.
Begira, elfoa. Zu ez zara erruduna eta ezin duzu konpondu.
Desira handia izan arren. Edo harrotasuna.
Zaude lasai.
Etsai honen bila daramat lehenengo egunsentiak zerua odoldu aurretik.
Zure bizitza baino luzeagoa da
kendu dizkidatenen izenak zerrendatzea.
Ezin naiz lasaitu.
Azkenean, zintzotasun apur bat.
Orkoak akabatu nahi badituzu, esan argi eta garbi.
Ez egin heroiaren plantak.
Esango didazu etsaia non dagoen ala ez?
Hegoaldeko lurretan.
Zenbat ziren jakin behar dut,
noren bandera daramaten,
eta gero, ezkutatzen diren azken bazterreraino eramango nauzu.
Nire planak ditut, elfoa.
Prestatu zaitez.
-Kontuz! -Poliki, maitea.
Nolatan, "gorpurik ez"?
Herri osoa hutsik zegoen.
Lurrak Horderneko herritarrak irentsi balitu bezala.
Lurra hemen sentikorra da. Betidanik.
Eta Hatzoker aintzirak lurrunak iragazten ditu.
Tunel bat ikusi dut.
Sakona eta ondo zulatua.
Ez dakit nork egingo zuen, baina honantz zetorren.
Arriskutsua da hemen egotea.
Abisu eman dezagun!
Ez! Ez dut txutxu-mutxurik nahi, Bronwyn.
Mihiluzeak lur-jausiak baino arriskutsuagoak dira,
eta frogarik gabe, ez dut sinisten.
Waldreg, bakarrik gaude.
Ostirith hutsik dago. Elfoek alde egin dute.
Badakit, eta ez ditut elfoak
bueltan ekarriko zulo batengatik.
Arindu ederra hartu dugu joan direnetik. Gehienok, behintzat.
Sagu madarikatuak.
Sagu sasikumeak!
Theo?
Theo, zer duzu? Zer gertatu da?
Zoaz laguntza bila. Azkar.
Alde, Theo, alde!
Aizu!
Geldi!
Bizirik jarraitu nahi baduzue,
egunsentian Elfoen dorrera abiatuko gara.
Ontzia lotu behar dugu! Apurtzen ari da!
Haizea gogorregia da.
Eutsi sokei!
Mugi! Eman eskua!
Hurbildu!
Mugi! Eman eskua!
Kaixo? Ni naiz, Nori.
Aizu, hurrengo migrazioa laster izango da, eta dena...
Hankaz gora dago.
Lagundu nahi nizun.
Ahal nuela uste nuen, barkatu.
Argiontzi bat da. Ipurtargiz betea.
Zer dio?
Ez dut ipurtargiera ulertzen.
Izarrak dira.
Konstelazio bat dirudi.
Ondo, izarrak dira? Zer esan nahi du?
Horrela lagunduko diogu.
Izarrak aurkitzen laguntzea nahi du.
Hori da, ezta?
Ezta?
Ez ditut izar horiek inoiz ikusi.
Baina badakit non topatuko ditugun.
Nori?
Ziur nago. Ez daki ezer.
Beharbada bai.
Beharbada ez.
Granitoa hareharri bihurtzen zaizu
elfoek arazoak dituzten bakoitzean.
Esan, ez al da kointzidentzia
elfo bat orain zure atean agertzea? Oraintxe?
Elrond duela mende erdi ezagutzen dut, aita.
Zerbait ezkutatuko balu, sumatuko nuen.
Agian, badaki zu zarela zerbait ezkutatzen dabilena.
Ez dira zuk uste bezain susmagarriak.
Guk daukagu mailua kirtenetik helduta.
Bai, oraingoz.
Elrond laguna da. Fidatzen naiz.
Ez dago konfiantzarik mailua eta harriaren artean.
Azkenean, bata edo bestea apurtuko da.
Theo!
Prest?
Bai, ama. Prest nago.
Azpitituluak: Garbiñe Ugarte Gracianteparaluceta
Sormen-ikuskatzailea: Maialen Rubio